CELEX: 32014R0310
Language: sk
Date: 2014-03-25 00:00:00
Title: Vykonávacie nariadenie Komisie (EÚ) č. 310/2014 z  25. marca 2014 o zatriedení určitého tovaru do kombinovanej nomenklatúry

27.3.2014   
            
            
               SK
            
            
               Úradný vestník Európskej únie
            
            
               L 91/10
            
         
      VYKONÁVACIE NARIADENIE KOMISIE (EÚ) č. 310/2014
   z 25. marca 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselné znaky KN uvedené v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na [tri] mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselných znakov KN uvedených v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. marca 2014
      
         
            Za Komisiu v mene predsedu
         
         Algirdas ŠEMETA
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 (EHS) z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Farebný monitor s displejom z tekutých kryštálov (LCD) s rozmerom uhlopriečky obrazovky približne 48 cm (19 palcov) a s rozmermi približne 46 × 37 × 21 cm, s týmito parametrami:
                  
                              —
                           
                           
                              prirodzené rozlíšenie 1 440 × 900 pixelov,
                           
                        
                              —
                           
                           
                              podporované rozlíšenia 640 × 480, 800 × 600, 1 024 × 768 a 1 280 × 1 024 pixelov,
                           
                        
                              —
                           
                           
                              pomer strán 16:10,
                           
                        
                              —
                           
                           
                              rozstup pixelov 0,285 mm,
                           
                        
                              —
                           
                           
                              jas 300 cd/m2,
                           
                        
                              —
                           
                           
                              pomer kontrastu 500:1,
                           
                        
                              —
                           
                           
                              doba odozvy 8 ms,
                           
                        
                              —
                           
                           
                              dva reproduktory,
                           
                        
                              —
                           
                           
                              zapínacie/vypínacie a ovládacie tlačidlá.
                           
                        Je vybavený týmito rozhraniami:
                  
                              —
                           
                           
                              DVI-D,
                           
                        
                              —
                           
                           
                              dva VGA.
                           
                        Má stojan s mechanizmom na úpravu sklonu.
                  Monitor je predkladaný na použitie v strojoch na automatické spracovanie údajov (ADP).
               
               
                  8528 51 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8528 a 8528 51 00.
                  Vzhľadom na objektívne charakteristické vlastnosti výrobku, ako je rozlíšenie, podporované rozlíšenia, pomer strán, rozstup pixelov vhodný na dlhodobé sledovanie zblízka, jas, rozhrania bežne používané v systémoch na automatické spracovanie údajov a mechanizmy na úpravu sklonu, je výrobok určený na použitie ako monitor druhu používaného výlučne alebo hlavne v systéme na automatické spracovanie údajov položky 8471.
                  Monitor sa preto má zatriediť pod číselný znak KN 8528 51 00 ako ostatné monitory druhov používaných výlučne alebo hlavne v systémoch na automatické spracovanie údajov položky 8471.